1. ปัจจัยความเสี่ยง

ปัจจัยภายใน

ด้านธุรกิจโรงแรม

ธุรกิจโรงแรมมีการสร้างและขยายโรงแรมใหม่ๆ เพิ่มขึ้น ทำให้มีจำนวนเกินความต้องการในหลาย
พื้นที่ ทำให้ภาวะการแข่งขันสูงขึ้น
ซึ่งทำให้มีการแบ่งส่วนแบ่งทางการตลาดบางส่วนได้กระจายให้โรงแรมที่สร้างขึ้นมาใหม่
นอกจากนี้การเพิ่มขึ้นของร้านอาหารนอกโรงแรมในปัจจุบันมีส่วนทำให้ลูกค้าของ
โรงแรมหันไปนิยมใช้บริการมากขึ้น
ทำให้ส่วนแบ่งการตลาดด้านอาหารและเครื่องดื่มได้กระจายไปด้วย

โรงแรมบางแห่งมีการกระจุกตัวของลูกค้าที่มาใช้บริการเพียงบางสัญชาติ เช่นตลาดญี่ปุ่น เป็นต้น
ซึ่งถ้าประเทศดังกล่าวประสบปัญหาทางเศรษฐกิจ
ก็อาจทำให้ทางโรงแรมมีผลกระทบต่อรายได้หลักของ โรงแรมอาจมีผลกระทบด้วยเช่นกัน

บริษัทพึ่งพิงกับกลุ่มลูกค้าของบริษัทจากบริษัทท่องเที่ยวและสายการบิน
ถึงแม้จะเป็นกลุ่มลูกค้าที่มีราคาค่อนข้างต่ำแต่มีส่วนแบ่งการตลาดที่สูง
หากกลุ่มลูกค้าเหล่านี้หันไปใช้บริการโรงแรมอื่นจะส่ง ผลกระทบกับบริษัทโดยตรง

บริษัทมีบริษัทย่อยซึ่งประกอบธุรกิจรับจ้างบริหารโรงแรมทั้งในประเทศและต่างประเทศมีสัญญา
รับบริหารโรงแรมที่มีอายุสัญญาตั้งแต่ระยะเวลา 2-10 ปี
โดยมีรายได้จากการรับบริหารโรงแรมคิดเป็น ร้อยละ 3.58 ของรายได้รวม
ซึ่งสัญญารับบริหารโรงแรมดังกล่าวได้ระบุเงื่อนไขบางประการที่สามารถบอกเลิกสัญญาก่อนครบกำหนดได้
จึงอาจมีผลกระทบต่อรายได้ของบริษัท

เทคโนโลยี และสารสนเทศ

ปัจจุบันบริษัทใช้เทคโนโลยีและระบบสารสนเทศในการให้บริการลูกค้าและการจัดทำรายงานต่างๆ
หากระบบดังกล่าวไม่สามารถใช้งานได้จะทำให้มีปัญหากับการให้บริการลูกค้า

ความเสี่ยงข้างต้น บริษัทได้กำหนดวิธีการ และมาตรการรองรับในการแก้ไขไว้แล้ว

ความเสี่ยงในข้อพิพาททางกฎหมาย

1. บจ.โคราชธานี ถือหุ้นโดยบจ. ดุสิตธานี อินเตอร์เนชั่นแนล ร้อยละ 42.67
และบมจ.รอยัลปริ๊นเซส ร้อยละ 33.33 ถูกฟ้องเป็นจำเลยที่ 1 โดยบริษัทเงินทุน ธนชาติ จำกัด
(มหาชน) (โจทก์) ฟ้องเรียกค่าเสียหายเป็นคดีหมายเลขดำที่ 13476/42 ศาลแพ่งกรุงเทพใต้
เมื่อวันที่ 7 ธันวาคม 2542 ทุนทรัพย์จำนวน 461 ล้านบาท คดีนี้บจ.โคราชธานี
ถูกฟ้องผิดสัญญาเงินกู้ เมื่อเทียบความเสียหายคิดเป็นร้อยละ 10.37 ของทรัพย์สินรวมของบริษัท
และบมจ.รอยัลปริ๊นเซส ถูกฟ้องเป็นจำเลยที่ 2 ในฐานะผู้ค้ำประกันมูลค่า 325 ล้านบาท
พร้อมหนี้อุปกรณ์ เมื่อเทียบความเสียหายคิดเป็นร้อยละ 7.31 ของทรัพย์สินรวมของบริษัท
คดีนี้หากศาลพิจารณาแล้วตัดสินให้โจทก์เป็นฝ่ายชนะ
ผู้บริหารเห็นว่าคำพิพากษาดังกล่าวจะมีผลกระทบกิจการ
เพราะมีนัยสำคัญต่อผลการดำเนินงานและฐานะการเงินของบริษัท

2. วันที่ 7 ธันวาคม 2544 บริษัท เวิลด์ อินเตอร์เทรด คอร์ปอเรชั่น จำกัด ได้ยื่นฟ้องบริษัท
ต่อศาลแพ่งกรุงเทพใต้ เพื่อเรียกทรัพย์สินคืน (อาคารโรงแรมดุสิต รีสอร์ท พัทยา)
และค่าเสียหายการละเมิดโดยมี ทุนทรัพย์ในการฟ้องคดีเป็นจำนวนเงิน 2,760,000,000 บาท
บริษัทได้ยื่นคำให้การแก้ฟ้องต่อศาลแพ่งกรุงเทพใต้แล้วเมื่อวันที่ 16 มกราคม 2545 และในวันที่ 26
มีนาคม 2547
ศาลแพ่งกรุงเทพใต้ได้พิพากษาวินิจฉัยชี้ขาดว่าบริษัทเป็นเจ้าของกรรมสิทธิ์อาคารโรงแรมดุสิต
รีสอร์ท พัทยา โดยการครอบครองปรปักษ์ ตามประมวลกฏหมายแพ่ง พาณิชย์ ตามมาตรา 1382
และมาตรา 1385 อย่างไรก็ตามฝ่ายโจทก์ยังมีสิทธิ์ยื่นอุทธรณ์ ได้ภายใน 1
เดือนนับจากวันที่ศาลพิพากษา

ปัจจัยภายนอก

เศรษฐกิจ การเมือง และสถานการณ์ท่องเที่ยวของประเทศไทย

จากเหตุการณ์สงครามระหว่างอิรักและสหรัฐอเมริกา
และผลกระทบจาการระบาดของโรคทางเดินหายใจเฉียบพลัน (SARS) ซึ่งอาจจะส่งผลยืดเยื้อ
อีกทั้งภายหลังสงครามจะก่อให้เกิดการก่อการร้ายแพร่กระจายไปทั่วโลกหรือไม่นั้น
เหล่านี้เป็นปัจจัยสำคัญต่อเศรษฐกิจ การเมือง และความไม่มั่นคงภายในประเทศ
ซึ่งมีผลกระทบต่ออุตสาหกรรมท่องเที่ยว และกิจการโรงแรมโดยตรง
เนื่องจากธุรกิจโรงแรมเป็นธุรกิจที่เปราะบาง ซึ่งจะส่งผลกระทบต่อรายได้ธุรกิจโรงแรมของบริษัท

ภัยธรรมชาติ

การเกิดภัยธรรมชาติ เช่นพายุ อุทกภัย ส่งผลกระทบต่อธุรกิจโรงแรมโดยตรง เช่นในปี 2546
เกิดพายุฝนตก น้ำท่วม จังหวัดเพชรบุรี ทำให้ลูกค้าไม่สามารถเดินทางไปพักผ่อนและท่องเที่ยวได้
ทำให้ โรงแรมขาดรายได้

สภาวะแวดล้อม

อุตสาหกรรมการท่องเที่ยวและโรงแรม
มีความอ่อนไหวอย่างมากต่อสิ่งแวดล้อมทั้งภายในประเทศและภายนอกประเทศ
บริษัทได้ให้ความสำคัญต่อการอนุรักษ์และรักษาสิ่งแวดล้อมต่างๆ ของประเทศ
เช่นการเข้าร่วมในโครงการใบไม้ สีเขียวกับการไฟฟ้าอย่างต่อเนื่อง